Duke u bazuar në Ligjin NR. 03/L–149 për Shërbimin Civil të Republikës së Kosovës, Rregulloren Nr. 02/2010 për Procedurat e Rekrutimit në Shërbimin Civil të Republikës së Kosovës, Rregulloren Nr. 21/2012 për Avancimin në Karriere të Nëpunësve Civilë, Rregulloren për Organizimin dhe Funksionimin e Brendshëm ne ASHNA, Rregulloren për Përcaktimin e Kritereve Minimale për vendet e punës ne ASHNA dhe Rregulloren për Përcaktimin e sistemit te gradave për vendet e punës ne ASHNA, Agjencia e Shërbimeve te Navigacionit Ajror shpallë këtë:

**KONKURS I JASHTËM**

**Njësia organizative: Departamenti i Administratës**

**Titulli i pozitës së punës: Vozitës**

**Nr. referues: ASHNA/REK/025-2018**

**Numri i vendeve të lira: 1**

**Grada: ASHNA-1B**

**Nëpunësi i raporton: Menaxherit të Departamentit të Administratës**

**Lloji i pozitës: I karrierës**

**Orari i punës: I plotë, 40 orë në javë**

**Detyrat dhe përgjegjësitë kryesore:**

1. Ofron shërbime të vozitjes për ASHNA, sipas kërkesës;
2. Duhet të jetë në gjendje që të kryejë riparime të vogla dhe siguron që automjeti të jetë i pastër dhe në gjendje të mirë;
3. Duhet të jetë në gjendje që menjëherë pas thirrjeve të pranuara nga Zyrtarët përkatës të ASHNA të ofrojë mbështetje për vozitje për detyra zyrtare;
4. Duhet të jetë në dispozicion për vizita zyrtare;
5. Kryen funksione rutinore të postës dhe korrierit, shpërndarja dhe regjistrimi i postës, transportit të mallrave dhe ngarkesa të tjera;
6. Mbajtjen e librit të shënimeve për kilometrazhin e automjeteve, të riparimeve, licencave dhe lejeve, si dhe dokumentacioneve të tjera;
7. Është përgjegjës për dëmet e shkaktuara në automjet nga pakujdesia apo mospërshtatja e kushteve apo rregullave të komunikacionit;
8. Sigurohet që të gjitha veprimet të jenë në pajtim me rregullat dhe rregulloret në rastin e përfshirjes në aksident/incident trafiku;
9. Kujdeset për mirëmbajtjen të rregullt të veturës para fillimit të punës gjatë punës dhe pas punës;
10. Kujdeset për parkimin e automjeteve zyrtare dhe kujdeset për servisimin e veturave;
11. Çdo lëvizje në komunikacion e Bëjë sipas fletëdaljes së nënshkruar nga eprori i tij;
12. Respekton rregullat e komunikacionit si dhe i përmbahet rregullores për automjete që kanë të bëjnë me vozitësit;
13. Është përgjegjës dhe jep llogari për siguri, sigurim dhe cilësi në përputhje me autoritetin dhe nivelin e ndikimit dhe kontrollit;
14. Kryen detyra tjera të caktuara për Vozitës dhe detyra tjera të caktuara nga Udhëheqësi i Administratës.

**Kualifikimi dhe përvoja**

1. Aftësi e shkëlqyeshme organizative dhe menaxhimit të kohës;
2. Duhet të ketë përvojë pune si vozitës;
3. Duhet të ketë patën shofer valid të kategorisë “B”, kategoria C është përparësi;
4. Duhet të mos jetë i shpallur fajtor nga gjykata për aksidente me dëme të mëdha materiale apo njerëzore;
5. Aftësi menaxhuese për të punuar në ekip dhe si i pavarur;
6. Të ketë njohuri bazike të gjuhës Angleze;
7. Duhet të ketë shkollim të mesëm;
8. Shkathtësi kompjuterike në aplikacione të programeve (Word, Excel.)

**Marrja dhe dorëzimi i aplikacioneve:**

Formulari për aplikim mund të shkarkohet në web faqen zyrtare [www.ashna-ks.org](http://www.ashna-ks.org) ose në Sistemin për Menaxhimin e Dokumenteve (SMD) të ASHNA-së, dhe të dorëzohet në Zyrën e DBNJ-së.

Aplikacionit i bashkëngjiten kopjet e dokumentacionit mbi kualifikimin, përvojën dhe dokumentacionet e tjera të nevojshme, që kërkohen për atë vend pune, për të cilin konkurroni.

Konkursi është i hapur 15 ditë nga dita e publikimit, përkatësisht nga 06/12/2018 deri 20/12/2018 në ora 16:00.

Për informata të hollësishme mund të kontaktoni me Departamentin e Burimeve Njerëzore: [shpresa.zogaj@rks-gov.net](mailto:shpresa.zogaj@rks-gov.net) | 038 5958 521.